তথ্যবিবরণী নম্বর : ১৪৩৫

**বঙ্গবন্ধু এদেশে অসাম্প্রদায়িক রাজনীতির ভিত্তি স্থাপন করেছিলেন**

 **-- শ্রম প্রতিমন্ত্রী**

খুলনা, ৯ চৈত্র (২৩ মার্চ) :

 শ্রম ও কর্মসংস্থান প্রতিমন্ত্রী বেগম মন্নুজান সুফিয়ান বলেছেন, বঙ্গবন্ধু এদেশে অসাম্প্রদায়িক রাজনীতির ভিত্তি স্থাপন করেছিলেন। বঙ্গবন্ধু অসাম্প্রদায়িকতা, মানবিকতার মূর্ত প্রতীক ও সংস্কৃতিমনা ছিলেন।

 প্রতিমন্ত্রী আজ খুলনা শিল্পকলা একাডেমি মুক্ত মঞ্চে বঙ্গবন্ধুর জন্মশতবার্ষিকী এবং জাতীয় শিশুদিবস উপলক্ষে বঙ্গবন্ধু শিশু-কিশোর মেলা আয়োজিত আলোচনা সভা ও সাংস্কৃতিক অনুষ্ঠানে প্রধান অতিথির বক্তৃতায় এসব কথা বলেন।

 প্রতিমন্ত্রী বলেন, বঙ্গবন্ধু নিপীড়িত, নিষ্পেষিত, শোষিত ও অধিকারবঞ্চিত বাঙালি জাতির জন্য আজীবন লড়াই-সংগ্রাম করে যেমন হয়ে উঠেছিলেন অবিসংবাদিত ও আত্মত্যাগী নেতা। তেমনি শিশু- কিশোরদের আপনজন ছিলেন। বঙ্গবন্ধু শিশুদের অসম্ভব ভালবাসতেন। তিনি ছিলেন, একজন খাঁটি দেশপ্রেমিক বাঙালি, মানবতাবাদী ও অসাম্প্রদায়িক চেতনার মানুষ।

 প্রতিমন্ত্রী বলেন, ১৯৭০-এর নির্বাচনে আওয়ামী লীগের ইশতেহারে বঙ্গবন্ধু ধর্মনিরপেক্ষতার বিষয়কে যুক্ত করেছিলেন। এর ভিত্তিতে দেশ স্বাধীন হলো। স্বাধীন বাংলাদেশে ১৯৭২ সালে প্রণীত সংবিধানেও ধর্মনিরপেক্ষতা বা অসাম্প্রদায়িক রাজনীতির কথা অন্তর্ভুক্ত করা হয়েছিল।

 প্রতিমন্ত্রী শিশু-কিশোরদের বঙ্গবন্ধুর আদর্শ হৃদয়ে ধারণ করে এবং বঙ্গবন্ধুর আত্মজীবনী পড়ে ২০৪১ সালের মধ্যে শেখ হাসিনার নেতৃত্বে উন্নত-সমৃদ্ধ বাংলাদেশ গঠনে নিজেদের উপযুক্ত করে গড়ে তুলতে উপদেশ দেন।

 অনুষ্ঠানে শিশু-কিশোর মেলা খুলনা মহানগের সভাপতি এবং কেন্দ্রীয় কমিটির প্রেসিডিয়াম সদস্য এম কবির আহমেদের সভাপতিত্বে অন্যান্যের মধ্যে খুলনা মহানগর আওয়ামী লীগের সাধারণ সম্পাদক এম ডি এ বাবুল রানা, খুলনা শ্রম দপ্তরের পরিচালক মোঃ মিজানুর রহমান, শিশু-কিশোর মেলার খুলনা জেলা শাখার সভাপতি হাসান মোঃ হাফিজুর রহমান এবং অনুষ্ঠান উদ্‌যাপন কমিটির সদস্য সচিব এস এম এ সায়েম মিয়া এবং সাংস্কৃতিক ব্যক্তিত্ব শাহিন জামালসহ বাংলাদেশ আওয়ামী লীগ এবং বঙ্গবন্ধু শিশু-কিশোর মেলার স্থানীয় নেতৃবৃন্দ বক্তৃতা করেন।

#

আকতারুল/নাইচ/রেজুয়ান/রফিকুল/সেলিম/২০২১/২২৩০ ঘণ্টা

তথ্যবিবরণী নম্বর : ১৪৩৪

**বিদ্যুৎ সচিবের পায়রা ১৩২০ মেগাওয়াট তাপ বিদ্যুৎ কেন্দ্র পরিদর্শন**

ঢাকা, ৯ চৈত্র (২৩ মার্চ) :

 বিদ্যুৎ সচিব মোঃ হাবিবুর রহমান আজ পায়রা ১৩২০ মেগাওয়াট তাপ বিদ্যুৎ কেন্দ্র পরিদর্শন করেছেন। এ সময় তিনি পায়রা ১৩২০ মেগাওয়াট তাপ বিদ্যুৎ কেন্দ্রের টার্বাইন প্যানেল, বয়লার ব্যবস্থাপনা, জি আই এস বণ্টন ব্যবস্থা, পাওয়ার ইভ্যাকুয়েশন, নিয়ন্ত্রণ ব্যবস্থাপনা, পুনর্বাসন কেন্দ্র-স্বপ্নের ঠিকানা ও বাংলাদেশ-চায়না টেকনিক্যাল ইনস্টিটিউট সরেজমিনে পরিদর্শন করেন।

 পায়রা ১৩২০ মেগাওয়াট তাপ বিদ্যুৎ কেন্দ্রটিতে আল্ট্রা সুপার ক্রিটিক্যাল প্রযুক্তি ব্যবহার করে পরীক্ষামূলকভাবে বিদ্যুৎ উৎপাদন করা হচ্ছে। আল্ট্রা সুপার ক্রিটিক্যাল প্রযুক্তি-সজ্জিত বিদ্যুৎ কেন্দ্রটি ন্যূনতম জ্বালানি ব্যবহারের মাধ্যমে নির্ধারিত লক্ষ্যমাত্রার বিদ্যুৎ উৎপাদনে সক্ষম।

 পরিদর্শনকালে অন্যান্যের মাঝে পায়রা ১৩২০ মেগাওয়াট তাপ বিদ্যুৎ কেন্দ্রের প্রধান নির্বাহী কর্মকর্তা প্রকৌশলী এ এম খোরশেদুল আলম, পাওয়ার সেলের মহাপরিচালক মোহাম্মদ হোসেন ও পটুয়াখালি জেলা প্রশাসক মোঃ মতিউল ইসলাম চৌধুরী উপস্থিত ছিলেন।

#

আসলাম/রোকসানা/সাহেলা/সঞ্জীব/সেলিম/২০২১/২০৪০ ঘণ্টা

তথ্যবিবরণী নম্বর : ১৪৩৩

**দক্ষ প্রযুক্তি ও গ্রিন জ্বালানি দীর্ঘমেয়াদে শিল্প কারখানার টেকসই প্রবৃদ্ধি বাড়াবে**

 **---বিদ্যুৎ প্রতিমন্ত্রী**

ঢাকা, ৯ চৈত্র (২৩ মার্চ) :

 বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ বলেছেন, দক্ষ প্রযুক্তি ও গ্রিন জ্বালানি দীর্ঘমেয়াদে শিল্প কারখানার টেকসই প্রবৃদ্ধি বাড়াবে। পরিবেশবান্ধব জ্বালানির ব্যবহার পোশাক শিল্পকে বৈশ্বিক প্রতিযোগিতায় আরো এগিয়ে রাখবে।

 আজ ভার্চুয়াল স্রেডা আয়োজিত ‘Scaling Up Net Metered Rooftop Solar on Knitwear Industry’ শীর্ষক কর্মশালায় প্রধান অতিথির বক্তব্যে প্রতিমন্ত্রী এসব কথা বলেন।

 প্রতিমন্ত্রী বলেন, বৈশ্বিক জলবায়ু পরিবর্তনের সঙ্গে খাপ খাইয়ে গ্রিন টেকনোলজিকে উৎসাহিত করতে বাংলাদেশের নিটওয়্যার শিল্প মালিক সংগঠনের নেতৃবৃন্দকে আরো অবদান রাখতে হবে। এ বছরের শেষ নাগাদ দেশের সকল এলাকায় বিদ্যুৎ পৌঁছে যাবে। মিনিগ্রিড, সোলার হোম সিস্টেম স্থাপন এবং সাবমেরিন ক্যাবলের মাধ্যমে প্রত্যন্ত এলাকায় বিদ্যুৎ পৌঁছানো হবে। শিল্প প্রতিষ্ঠানে সোলার প্রযুক্তির ব্যবহার করে নেট মিটারিং পদ্ধতিতে বিদ্যুৎ উৎপাদন একটি ভালো বিনিয়োগ হতে পারে। এর মাধ্যমে বিদ্যুৎ বিল হ্রাস এবং গ্রিন ইন্ডাস্ট্রি প্রতিষ্ঠা করা সম্ভব।

 নবায়নযোগ্য জ্বালানি নীতিমালা-২০০৮ অনুসারে নবায়নযোগ্য উৎস থেকে ১০% বিদ্যুৎ উৎপাদনের লক্ষ্যমাত্রা রয়েছে। নেট মিটারিং পদ্ধতিতে রুফটপ সোলারের বিস্তারের জন্য ২০১৮ সালের জুলাই মাসে বিদ্যুৎ বিভাগ কর্তৃক নেট মিটারিং নির্দেশিকা প্রণয়ন করা হয়, যা নভেম্বর ২০১৯ সালে (OPEX) মডেল অন্তর্ভুক্ত করে সংশোধিত হয়। এই পদ্ধতিতে বিদ্যুৎ গ্রাহকগণ রুফটপ সোলার সিস্টেম স্থাপন করে নিজের প্রয়োজনীয় বিদ্যুৎ ব্যবহারের পর অতিরিক্ত বিদ্যুৎ জাতীয় গ্রিডে রপ্তানিতে সক্ষম হন। এতে একদিকে যেমন ভোক্তার বিদ্যুৎ খরচ কমে, তেমনি কার্বন-ডাই-অক্সাইড নিঃসরণ উল্লেখযোগ্য হারে হ্রাস পায়। ফলে, গার্মেন্টস এবং নিটওয়্যার শিল্প নেট মিটারিং পদ্ধতিতে রুফটপ সোলার সিস্টেম স্থাপন করলে সেক্টরটির Green Credential বৃদ্ধি পাবে।

 কর্মশালাতে নেট মিটারিং রুফটপ সোলার এর মূল বিষয়াদি, এ পদ্ধতিতে রুফটপ সোলার প্রকল্পের জন্য আবেদনের শর্তাবলী, প্রকল্প বাস্তবায়নের জন্য সরঞ্জাম ও সংস্থাপনের মানদণ্ড, এবং ঋণ ছাড়া ও ঋণ সহ উভয় ক্ষেত্রে বিনিয়োগ ও পেব্যাক বিষয়ক বিভিন্ন বাস্তব উদাহরণ সম্পর্কে কর্মশালায় বিস্তারিত আলোচনা হয়।

 স্রেডার চেয়ারম্যান (অতিরিক্ত সচিব) মোহাম্মদ আলাউদ্দিন-এর সভাপতিত্বে ভার্চুয়াল এই অনুষ্ঠানে অন্যান্যের মাঝে বিইপিআরসি-এর চেয়ারম্যান জাকিয়া সুলতানা ও বিকেএমইএ-এর ১ম ভাইস প্রেসিডেন্ট মোহাম্মদ হাতেম বক্তব্য রাখেন।

**#**

আসলাম/রোকসানা/সাহেলা/রেজুয়ান/আব্বাস/২০২১/২১০০ ঘণ্টা

তথ্যবিবরণী নম্বর : ১৪৩২

**সারা দেশে গত ২৪ ঘণ্টায় ৭৮ হাজার ৩৩০ জনের ভ্যাকসিন গ্রহণ**

ঢাকা, ৯ চৈত্র (২৩ মার্চ) :

 গত ২৪ ঘণ্টায় সারা দেশে মোট ৭৮ হাজার ৩৩০ জন ভ্যাকসিন গ্রহণ করেছেন। এদের মধ্যে পুরুষ ৪৩ হাজার ৯৯৫ জন এবং মহিলা ৩৪ হাজার ৩৩৫ জন।

 এ নিয়ে সারা দেশে গত ২৭ জানুয়ারি থেকে ২৩ মার্চ পর্যন্ত সর্বমোট ভ্যাকসিন গ্রহীতার সংখ্যা ৪৯ লাখ ৯০ হাজার ২৩২ জন। এদের মধ্যে পুরুষ ৩১ লাখ ২৪ হাজার ৭২৮ জন এবং মহিলা ১৮ লাখ ৬৫ হাজার ৫০৪ জন।

 উল্লেখ্য, ২৩ মার্চ বিকাল ৫টা ৩০ মিনিট পর্যন্ত সরকার কর্তৃক তৈরিকৃত সুরক্ষা অ্যাপে মোট ৬৩ লাখ ৭৮ হাজার ৬২৭ জন ভ্যাকসিন গ্রহণের জন্য নিবন্ধন করেছেন।

#

মিজানুর/রোকসানা/সাহেলা/রেজুয়ান/সঞ্জীব/সেলিম/২০২১/২০১৫ ঘণ্টা

তথ্যবিবরণী নম্বর : ১৪৩১

**জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী ও**

**স্বাধীনতার সুবর্ণজয়ন্তীর অষ্টম দিনের প্রতিপাদ্য**

**‘শান্তি, মুক্তি ও মানবতার অগ্রদূত’**

ঢাকা, ৯ চৈত্র (২৩ মার্চ) :

 জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী এবং স্বাধীনতার সুবর্ণজয়ন্তী উদ্‌যাপন উপলক্ষে ‘মুজিব চিরন্তন’ শীর্ষক মূল প্রতিপাদ্যের দশ দিনব্যাপী অনুষ্ঠানমালা’র অষ্টম দিনের (২৪শে মার্চ ২০২১) অনুষ্ঠানের প্রতিপাদ্য ‘শান্তি, মুক্তি ও মানবতার অগ্রদূত’। জাতীয় প্যারেড স্কয়ারে আয়োজিত উক্ত অনুষ্ঠানে সভাপতিত্ব করবেন প্রধানমন্ত্রী শেখ হাসিনা। সম্মানিত অতিথি হিসাবে উপস্থিত থাকবেন ভূটানের প্রধানমন্ত্রী ডা. লোটে শেরিং।

 বিদ্যমান কোভিড-১৯ পরিস্থিতিতে স্বাস্থ্যবিধি অনুসরণ করে আয়োজিত এ অনুষ্ঠানে সীমিত আকারে ৫০০ জন আমন্ত্রিত অতিথি উপস্থিত থাকবেন। অনুষ্ঠানের প্রথম পর্ব আলোচনা অনুষ্ঠান বিকাল ৪টা ৩০ মিনিট থেকে সন্ধ্যা ৬টা পর্যন্ত। এরপর সন্ধ্যা ৬টা থেকে সন্ধ্যা ৬টা ৩০ মিনিট পর্যন্ত ৩০ মিনিটের বিরতি থাকবে। দ্বিতীয় পর্বে সাংস্কৃতিক অনুষ্ঠান থাকবে সন্ধ্যা ৬টা ৩০ মিনিট থেকে রাত ৮টা পর্যন্ত। অনুষ্ঠানটি টেলিভিশন, বেতার, অনলাইন ও সোশ্যাল মিডিয়ায় সরাসরি সম্প্রচার করা হবে।

 আলোচনা অনুষ্ঠানে স্বাগত বক্তব্য প্রদান করবেন পররাষ্ট্রমন্ত্রী ড. এ কে আব্দুল মোমেন। আলোচনা পর্বে অংশগ্রহণ করবেন এ এইচ মাহমুদ আলী, এমপি এবং রাষ্ট্রবিজ্ঞানী ড. রওনক জাহান। এছাড়া ভ্যাটিক্যান সিটি থেকে প্রাপ্ত পোপ ফ্রান্সিস এর ভিডিও বার্তা প্রচার করা হবে। আলোচনা পর্বে সম্মানিত অতিথি ভূটানের প্রধানমন্ত্রী ডা. লোটে শেরিং বক্তব্য প্রদান করবেন। অনুষ্ঠানে সম্মানিত অতিথিবৃন্দকে ‘মুজিব চিরন্তন’ শ্রদ্ধা-স্মারক প্রদান করা হবে। অনুষ্ঠানের সভাপতি প্রধানমন্ত্রী বঙ্গবন্ধুকন্যা শেখ হাসিনার বক্তব্যের মধ্য দিয়ে আলোচনা পর্বের সমাপ্তি হবে।

 সাংস্কৃতিক অনুষ্ঠান পর্বে বঙ্গবন্ধুকে উৎসর্গ করে বন্ধু রাষ্ট্র ভূটানের সাংস্কৃতিক অনুষ্ঠান পরিবেশনা, ‘মুজিব চিরন্তন’ প্রতিপাদ্যের ওপর টাইটেল এ্যানিমেশন ভিডিও, ‘ঐ মহামানব আসে’ শীর্ষক রবীন্দ্র সংগীত, ‘অজর, অমর, অক্ষয়’ শীর্ষক নজরুল সংগীত, ‘লোকনায়ক’ শীর্ষক লোকসংগীত, স্পন্দন পরিবেশিত ‘মহাকালের গণনায়ক : তোরা সব জয়ধ্বনি কর’, বিশেষ নৃত্যানুষ্ঠান ‘শতবর্ষ পরেও’, কনসার্ট ফর বাংলাদেশ-১৯৭১ এর ১লা আগস্টের অনুষ্ঠানের চুম্বক অংশ, ‘কনসার্ট ফর বাংলাদেশ’ শীর্ষক দেশি শিল্পীদের পরিবেশনা এবং সকল শিল্পীদের সমবেত কণ্ঠে ‘জর্জ হ্যারিসনের বাংলাদেশ’ পরিবেশনার মধ্য দিয়ে অনুষ্ঠানের সমাপ্তি হবে।

#

নাসরীন/রোকসানা/সাহেলা/সঞ্জীব/সেলিম/২০২১/২০২০ ঘণ্টা

তথ্যবিবরণী নম্বর : ১৪৩০

**শিল্প প্রতিষ্ঠানগুলোতে ইতিবাচক পরিবেশ সৃষ্টি করা জরুরি**

 **-- শিল্পমন্ত্রী**

ঢাকা, ৯ চৈত্র (২৩ মার্চ) :

 শিল্পমন্ত্রী নূরুল মজিদ মাহমুদ হুমায়ূন বলেছেন, সরকারি বেসরকারি যৌথ প্রচেষ্টায় দক্ষ মানবসম্পদ তৈরি করা সম্ভব। একবিংশ শতাব্দীর চালিকাশক্তি হিসেবে মানুষের জ্ঞান ও দক্ষতা বৃদ্ধি করে উৎপাদনশীলতা বাড়াতে হবে। এ লক্ষ্যে মানুষের মধ্যে সৃজনশীলতা ও উদ্যোগের আগ্রহ বাড়াতে প্রতিষ্ঠানগুলোতে ইতিবাচক পরিবেশ সৃষ্টি করা জরুরি।

 আমেরিকান চেম্বার অভ্‌ কমার্স ইন বাংলাদেশ (অ্যামচেম) আয়োজিত Human Skills required for Bangladesh to Navigate through ‘New Normal’ due to the Pandemic শীর্ষক ভার্চুয়াল প্যানেল আলোচনায় প্রধান অতিথির বক্তব্যে শিল্পমন্ত্রী এসব কথা বলেন।

 অ্যামচেমের প্রেসিডেন্ট সৈয়দ এরশাদ আহমেদের সভাপতিত্বে সম্মানিত অতিথি হিসেবে উপস্থিত ছিলেন বাংলাদেশ মার্কিন দূতাবাসের ডেপুটি চিফ অভ্‌ মিশন JoAnne Wagner। এতে সঞ্চালনা করেন অ্যামচেমের সহসভাপতি সৈয়দ মোহাম্মদ কামাল এবং মূল উপস্থাপক, বাংলাদেশ মানব সম্পদ সংস্থার সভাপতি মোঃ মোশাররফ হোসেন। এতে অন্যান্যের মধ্যে বাংলাদেশ সফটওয়্যার এন্ড ইনফরমেশন সার্ভিসেস এসোসিয়েশনের সভাপতি সৈয়দ আলমাস কবিরসহ অ্যামচেমের সদস্য, মার্কিন দূতাবাস এবং অন্যান্য বিভিন্ন কূটনৈতিক মিশনের অতিথি, আন্তর্জাতিক সংস্থা, ব্যবসায়ী সম্প্রদায় এবং বিশিষ্ট নাগরিকগণ ভার্চুয়াল আলোচনায় অংশ নেন।

 মন্ত্রী বলেন, জনসংখ্যা বাংলাদেশের মূল সম্পদ, তারা বিভিন্ন দুর্যোগে সহজে হার মানে না। এই বিশাল জনসংখ্যাকে সম্পদে রূপান্তরের মাধ্যমেই দেশের সকল সমস্যার সমাধান সম্ভব। দক্ষ মানবসম্পদ সৃষ্টির লক্ষ্যে সরকারি ও বেসরকারি পর্যায়ে ইতোমধ্যে ব্যাপক সচেতনতা সৃষ্টি হয়েছে। তারই ধারাবাহিকতায় প্রধানমন্ত্রী শেখ হাসিনার নেতৃত্বে বাংলাদেশে ক্ষুদ্র ও মাঝারি পর্যায়ে ব্যাপক সংখ্যক উদ্যোক্তা সৃষ্টি করা সম্ভব হয়েছে। এই উদ্যোক্তারাই করোনা মহামারির নিউ নরমাল পরিস্থিতিতেও প্রধানমন্ত্রীর নিদের্শনা অনুযায়ী দেশের অর্থনীতিকে গতিশীল রাখতে সফল হয়েছে।

#

জাহাঙ্গীর/রোকসানা/সাহেলা/মোশারফ/সেলিম/২০২১/২০৩০ ঘণ্টা

তথ্যবিবরণী নম্বর : ১৪২৯

**কৃষককে এখন সারের জন্য কষ্ট করতে হয় না**

 **---খাদ্যমন্ত্রী**

নওগাঁ, ৯ চৈত্র (২৩ মার্চ) :

 খাদ্যমন্ত্রী সাধন চন্দ্র মজুমদার বলেছেন, বর্তমান সরকারের আমলে বিএনপি-জামায়াত থেকে শুরু করে এমন কেউ নেই যে প্রধানমন্ত্রী শেখ হাসিনার সুবিধা পায় নাই। এই সরকারের আমলে কৃষককে সারের জন্য কষ্ট করতে হয় না। কৃষক এখন কম দামে সার পাচ্ছে, ধানের নায্য দাম পাচ্ছে, সেচের অভাবে এখন ধান নষ্ট হয় না। দেশে বিধবা ভাতা, বয়স্ক ভাতা, মাতৃত্বকালীন ভাতা দেয়া হচ্ছে। স্কুল কলেজে নতুন নতুন বিল্ডিং, রাস্তাঘাট, কালভার্ট হচ্ছে। তাই সঠিক সিদ্ধান্ত ও সঠিক নেতৃত্বের বিষয়ে আওয়ামী লীগকে ঐক্যবদ্ধ থাকতে হবে।

 মন্ত্রী আজ বদলগাছী উপজেলার শেখ রাসেল মিনি স্টেডিয়ামে উপজেলা আওয়ামী লীগের ত্রি-বার্ষিক সম্মেলনে প্রধান বক্তা হিসাবে একথা বলেন।

 এর আগে সম্মেলনের উদ্বোধন করেন জেলা আওয়ামী লীগের সভাপতি বীর মুক্তিযোদ্ধা আব্দুল মালেক। সম্মেলনে বদলগাছী উপজেলা আওয়ামী লীগের সভাপতি এডভোকেট আবু জাফর মোঃ শফি মাহমুদের সভাপতিত্বে সম্মেলনে কেন্দ্রীয় আওয়ামী লীগের সাংগঠনিক সম্পাদক এস এম কামাল হোসেন, স্বাস্থ্য ও জনসংখ্যা বিষয়ক সম্পাদক ডাঃ রোকেয়া সুলতানা, সংসদ সদস্য শহীদুজ্জামান সরকার সহ জেলা ও উপজেলা আওয়ামী লীগের নেতৃবৃন্দ বক্তব্য রাখেন।

**#**

সুমন/রোকসানা/সাহেলা/সঞ্জীব/আব্বাস/২০২১/২১৩৩ ঘণ্টা

তথ্যবিবরণী নম্বর : ১৪২৮

**বঙ্গবন্ধুর স্বাধীনতার ঘোষণা একটি গৌরবোজ্জ্বল ইতিহাস**

 **---ডাক ও টেলিযোগাযোগ মন্ত্রী**

ঢাকা, ৯ চৈত্র (২৩ মার্চ) :

 ডাক ও টেলিযোগাযোগ মন্ত্রী মোস্তাফা জব্বার বলেছেন, সারা পৃথিবীতে গণহত্যার নির্মমতার ইতিহাসে এ যাবৎকালে একাত্তরের ২৫মার্চ পাকিস্তানি বাহিনীর পৈশাচিকতা ছিলো নজিরবিহীন। এই দিনটি বাঙালির জন্য বেদনা ও স্মৃতিকাতরতার দিন। অনুরূপভাবে গ্রেফতারের আগে বেতার বার্তায় পাঠানো ২৬ শে মার্চে প্রচারিত বঙ্গবন্ধুর স্বাধীনতার ঘোষণা জাতির হাজার বছরের ইতিহাসের একটি গৌরবোজ্জ্বল ইতিহাস। এরই ধারাবাহিকতায় পাকিস্তানি হানাদার বাহিনীর এ দেশীয় কিছু দোসর ছাড়া গোটা জাতি মুক্তিযুদ্ধে ঝাঁপিয়ে পড়েছিলো।

 মন্ত্রী আজ ঢাকায় ডাক ও টেলিযোগাযোগ বিভাগ আয়োজিত ‘২৫ শে মার্চের গণহত্যা ও বঙ্গবন্ধুর স্বাধীনতার ঘোষণা’ শীর্ষক ভার্চুয়াল আলোচনা সভায় প্রধান অতিথির বক্তৃতায় এসব কথা বলেন।

 ডাক ও টেলিযোগাযোগ বিভাগের সচিব মোঃ আফজাল হোসেনের সভাপতিত্বে অনুষ্ঠানে মুখ্য আলোচক হিসেবে বক্তৃতা করেন বীর মুক্তিযোদ্ধা লেফটেন্যান্ট কর্নেল (অব.) কাজী সাজ্জাদ আলী জহির বীরপ্রতীক ।

 মন্ত্রী বলেন, ৬৬ সালে বঙ্গবন্ধুর ৬ দফার ঘোষণার ধারাবাহিকতায় ৬৮ সালের পর থেকেই সরাসরি স্বাধীনতা সংগ্রাম শুরু হয়েছিলো। বঙ্গবন্ধুর নেতৃত্বে জয় বাংলা ঘোষণা, বাংলাদেশ নামকরণ, ঢাকা বিশ্ববিদ্যালয়ের বটতলায় পতাকা উত্তোলন এবং জয় বাংলা বাহিনীর প্যারেড অনানুষ্ঠানিকভাবে স্বাধীন বাংলাদেশ ঘোষণারই বহিঃপ্রকাশ বলে উল্লেখ করেন, সে সময়কার ঢাকা বিশ্ববিদ্যালয়ের ছাত্রলীগের রাজপথের লড়াকু সৈনিক মোস্তাফা জব্বার।

 মন্ত্রী বলেন, ৬৮ সালের পর পুরো সময়টাই বঙ্গবন্ধুর নির্দেশে আমরা সশস্ত্র লড়াই এর মাধ্যমে স্বাধীনতা অর্জনের কথাই বলেছি। তিনি বলেন, বঙ্গবন্ধু জীবনের সুদীর্ঘ পথযাত্রা অধ্যয়ন না করলে বঙ্গবন্ধুর বিশালত্ব জানা যাবে না। তিনি পাঠ্য বইয়ের বাইরে বঙ্গবন্ধুকে অধ্যয়ন করার মাধ্যমে বাংলাদেশ ও বঙ্গবন্ধুকে জানার জন্য, জাতি রাষ্ট্রের ইতিহাস জানার জন্য শিক্ষার্থীদের উৎসাহিত করার প্রয়োজনীয়তার ওপর গুরুত্বারোপ করেন। তিনি বঙ্গবন্ধুর প্রতি এ দেশের মানুষের ভালবাসা, তার নেতৃত্বের প্রতি মানুষের আস্থা ও বিশ্বাস বর্ণনা করে বলেন, তিনি মানুষের কাছে ছিলেন অতি আপনজন।

 বিটিআরসি চেয়ারম্যান শ্যাম সুন্দর সিকদার, বিএসসিএল চেয়ারম্যান ড. শাহজাহান মাহমুদ. ডাক অধিদপ্তরের মহপরিচালক মোঃ সিরাজ উদ্দিন, বাংলাদেশ সাবমেরিন ক্যাবল কোম্পানির ব্যবস্থাপনা পরিচালক মশিউর রহমান, টেলিটক ব্যবস্থাপনা পরিচালক মোঃ সাহাব উদ্দিনসহ ডাক ও টেলিযোগাযোগ বিভাগ ও এর অধীন সংস্থাসমূহের কর্মকর্তা কর্মচারীগণ অনুষ্ঠানে সংযুক্ত ছিলেন।

**#**

শেফায়েত/রোকসানা/সাহেলা/সঞ্জীব/আব্বাস/২০২১/২১০৭ ঘণ্টা

তথ্যবিবরণী নম্বর : ১৪২৭

**শবে বরাতের ছুটি ২৯ মার্চের পরিবর্তে ৩০ মার্চ**

ঢাকা, ৯ চৈত্র (২৩ মার্চ) :

 সরকার পবিত্র শবে বরাত উপলক্ষে ছুটির নির্ধারিত তারিখ ২৯ মার্চ, ২০২১ এর পরিবর্তে ৩০ মার্চ, ২০২১ তারিখ পুনঃনির্ধারণ করেছে। জাতীয় চাঁদ দেখা কমিটির সিদ্ধান্ত অনুযায়ী ছুটি পুনঃনির্ধারণ করা হয়েছে।

 যে সকল অফিসের সময়সূচি ও ছুটি তাদের নিজস্ব আইন-কানুন দ্বারা নিয়ন্ত্রিত হয়ে থাকে অথবা যে সকল অফিস, সংস্থা ও প্রতিষ্ঠানের চাকরি সরকার কর্তৃক অত্যাবশ্যক চাকরি হিসেবে ঘোষণা করা হয়েছে, সেক্ষেত্রে সংশ্লিষ্ট অফিস, সংস্থা ও প্রতিষ্ঠান নিজস্ব আইন-কানুন অনুযায়ী জনস্বার্থ বিবেচনা করে এ ছুটি পুনঃনির্ধারণ করবে।

 জনপ্রশাসন মন্ত্রণালয় আজ এ সংক্রান্ত প্রজ্ঞাপন জারি করেছে।

**#**

সাইফুল/রোকসানা/মাসুম/সাহেলা/মোশারফ/আব্বাস/২০২১/১৯৩৫ ঘণ্টা

তথ্যবিবরণী নম্বর : ১৪২৬

**বঙ্গবন্ধু নিপীড়িত মানুষের মুক্তির প্রেরণা**

 **---তথ্য ও সম্প্রচার প্রতিমন্ত্রী**

ঢাকা, ৯ চৈত্র (২৩ মার্চ) :

 তথ্য ও সম্প্রচার প্রতিমন্ত্রী ডা. মোঃ মুরাদ হাসান বলেছেন, জাতির পিতা বঙ্গবন্ধু শেখ মুজিবুর রহমান সমগ্র বিশ্বের নির্যাতিত, নিপীড়িত মানুষের মুক্তির অনন্ত অনুপ্রেরণা ও আলোকবর্তিকা। তিনি একটি জাতিকে আত্মমর্যাদাবোধ শিখিয়েছেন, প্রতিবাদের প্রথম উচ্চারণ শিখিয়েছেন, অধিকার আদায়ের সংগ্রামে উদ্বুদ্ধ করেছেন। এ মহান নেতার জন্মবার্ষিকী পালন আমাদের পরম সৌভাগ্য। জন্মশতবাষির্কীতে শুধু তাঁকে স্মরণ নয়, অনুসরণ করতে হবে।

 আজ সকালে রাজধানীর ডিপ্লোমা ইঞ্জিনিয়ার্স ইনস্টিটিউটে বঙ্গবন্ধুর জন্মশতবার্ষিকী ও স্বাধীনতার সুবর্ণজয়ন্তী উদ্‌যাপন উপলক্ষে বঙ্গবন্ধু একাডেমি আয়োজিত আলোচনা সভায় প্রধান অতিথির বক্তৃতায় প্রতিমন্ত্রী এ কথা বলেন।

 প্রতিমন্ত্রী বলেন, বঙ্গবন্ধুর নির্দেশিত পথ ধরে, তাঁর সার্থক উত্তরসূরি প্রধানমন্ত্রী শেখ হাসিনার নেতৃত্বে সরকার অর্থনৈতিক ও সামাজিক ক্ষেত্রে অভূতপূর্ব অগ্রগতি অর্জন করেছে; যা বিশ্বব্যাপী প্রশংসিত হচ্ছে। উন্নয়নের এ ধারা অব্যাহত থাকলে ২০৪১ সালের মধ্যে বাংলাদেশ বিশ্বের একটি উন্নত দেশে উপনীত হবে।

 সংগঠনের সিনিয়র সহ-সভাপতি শেখ ইকবাল খোকনের সভাপতিত্বে অনুষ্ঠানে বক্তব্য রাখেন ঢাকা মহানগর আওয়ামী লীগের (দক্ষিণ) সাবেক সাধারণ সম্পাদক শাহে আলম মুরাদ, আওয়ামী লীগ নেতা এডভোকেট বলরাম পোদ্দার, কৃষক লীগ নেতা এম এ করিম, বঙ্গবন্ধু গবেষণা পরিষদের সভাপতি লায়ন গনি মিয়া বাবুল একং সাংবাদিক মানিক লাল ঘোষ।

**#**

তুহিন/রোকসানা/সাহেলা/সঞ্জীব/আব্বাস/২০২১/১৯০০ ঘণ্টা

তথ্যবিবরণী নম্বর : ১৪২৫

**কোভিড**-**১৯**(**করোনা ভাইরাস**) **সংক্রান্ত সর্বশেষ প্রতিবেদন**

ঢাকা, ৯ চৈত্র (২৩ মার্চ) :

 ‌        স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত ২৪ ঘণ্টায় দেশে ২৫ হাজার ৯৫৪ জনের নমুনা পরীক্ষা করে ৩ হাজার ৫৫৪ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ৫ লাখ ৭৭ হাজার ২৪১ জন।

 গত ২৪ ঘণ্টায় ১৮জন-সহ এ পর্যন্ত ৮ হাজার ৭৩৮ জন এ রোগে মৃত্যুবরণ করেছেন।

 করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ৫ লাখ ২৫ হাজার ৯৯৪ জন।

#

হাবিবুর/রোকসানা/সাহেলা/সঞ্জীব/রেজাউল/২০২১/১৭৪৫ ঘণ্টা

তথ্যবিবরণী নম্বর : ১৪২৪

**আর্থিক প্রতিষ্ঠানসমূহকে ডিজিটাল আন্তঃলেনদেন প্ল্যাটফর্মে**

**অংশগ্রহণের আহ্বান আইসিটি প্রতিমন্ত্রীর**

ঢাকা, ৯ চৈত্র (২৩ মার্চ) :

 তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক বলেছেন, আর্থিক লেনদেনে অনিয়ম, খরচ ও হয়রানি রোধে ইন্টার-অপারেবল ডিজিটাল ট্রানজেকশন প্ল্যাটফর্ম (আইডিটিপি) চালু করা হচ্ছে। ইতোমধ্যেই ডিজিটাল মাধ্যমে আন্তঃলেনদেন শুরু করেছে  দেশের সবচেয়ে বড় মোবাইল ওয়ালেট বিকাশ। এ সময় তিনি দেশের প্রতিটি ব্যাংকসহ আর্থিক লেনদেন প্রতিষ্ঠানগুলোকে এই প্ল্যাটফর্মে যোগ দেয়ার আহ্বান জানান।

 প্রতিমন্ত্রী আজ রাজধানীর  ওয়েস্টিন হোটেলে জাতিসংঘ ক্যাপিটাল ডেভলপমেন্ট ফান্ড  (ইউএনসিডিএফ) এর উদ্যোগে ‘লিভিং নো মাইক্রো-মার্চেন্টস বিহাইন্ড ইন দ্য ডিজিটাল এরা ইন বাংলাদেশ’ শীর্ষক সম্মেলনে প্রধান অতিথির বক্তৃতায় এসব কথা বলেন।

 প্রতিমন্ত্রী বলেন, আইডিটিপির ক্রেডিট রেটিং ও স্কোরিং সুবিধা ক্ষুদ্র ব্যবসায়ীদের ঋণ দেয়ার পথ উন্মুক্ত করবে। এ মাসেই সেবা এক্সওয়াইজেড এবং আইসিটি বিভাগের স্টার্টআপ বাংলাদেশ কোম্পানির মধ্যে অংশীদার চুক্তি হতে যাচ্ছে। তিনি আরো বলেন, ডিজিটাল ইআরপি সল্যুশনের মাধ্যমে প্রান্তিক পর্যায়ের ক্ষুদ্র ও মাঝারি উদ্যোক্তারা ঋণ সুবিধা পাবেন বিনা জামানতে।

 প্রতিমন্ত্রী আরো বলেন, ডিজিটাল অর্থনীতির যুগে বাংলাদেশ যেন পিছিয়ে না পড়ে সে জন্য বিনিয়োগের প্রয়োজনীয়তা, আমাদের অগ্রগতি পর্যবেক্ষণ, উন্নয়ন অংশীদার ও বিনিয়োগকারীদের সহায়তায় আমরা মার্চেন্ট ডেভলপমেন্ট ড্রাইভিং রুরাল মার্কেটস (এমডিডিআরএম) এর মতো উদ্যোগকে  প্রসারিত করেছি। চতুর্থ শিল্পবিপ্লবে বাংলাদেশের জন্য পাঁচটি জাতীয় কৌশল প্রণয়ন করা হয়েছে উল্লেখ করে প্রতিমন্ত্রী বলেন, রোবটিক্সের জন্য জাতীয় কৌশল, জাতীয় ব্লকচেইন, ন্যাশনাল ইন্টারনেট অফ থিংস কৌশল, কৃত্রিম বুদ্ধিমত্তার জাতীয় কৌশল এবং মাইক্রোপ্রসেসর ডিজাইন সক্ষমতা অর্জনে কৌশল নির্ধারণ করা হয়েছে যা আমাদের চতুর্থ শিল্পবিপ্লবের চ্যালেঞ্জ মোকাবিলায় দৃঢ়ভিত রচনায় সহায়তা করবে।

 সম্মেলনে বিশেষ অতিথি হিসেবে বক্তব্য রাখেন আর্থিক প্রতিষ্ঠান বিভাগের সিনিয়র সচিব আসাদুল ইসলাম, ইউএনসিডিএফ এর হেড অব করপোরেশন অব দ্য ডেলিগশন মৌরিজিও সিয়ান এবং বাংলাদেশে ইউএনডিপি’র আবাসিক প্রতিনিধি সুদীপ্ত মুখোপাধ্যায়।

**#**

শহিদুল আলম/পরীক্ষিৎ/কামাল/রেজ্জাকুল/বিপু/২০২১/১৫৩০ ঘণ্টা

তথ্যবিবরণী নম্বর : ১৪২৩

**২০২১ সালের এসএসসি পরীক্ষার অনলাইনে ফরম পূরণ শুরু ১ এপ্রিল**

ঢাকা, ৯ চৈত্র (২৩ মার্চ) :

 কোভিড-১৯ অতিমারির কারণে নির্বাচনি পরীক্ষা ছাড়াই ২০২১ সালের এসএসসি পরীক্ষার্থীদের অনলাইনে ফরম পূরণ করার ব্যবস্থা নেওয়া হয়েছে।  আগামী ১ এপ্রিল থেকে ৭ এপ্রিলের মধ্যে এই ফরম পূরণ করতে হবে। ফি জমা দেয়া যাবে ৮ এপ্রিল পর্যন্ত। এই সময় বোর্ড নির্ধারিত ফি ছাড়া কোনও ফি নেয়া যাবে না।

 গত ২১ মার্চ ঢাকা শিক্ষা বোর্ড ২০২১ সালের এসএসসি ফরম পূরণ সংক্রান্ত এই বিজ্ঞপ্তি প্রকাশ করে। বিজ্ঞপ্তি অনুসারে ১০০ টাকা বিলম্ব ফি দিয়ে ১০ থেকে ১৩ এপ্রিলের মধ্যে আবেদন করা যাবে। বিলম্ব ফি জমা দেওয়া যাবে ১৫ এপ্রিল পর্যন্ত।

 বিজ্ঞপ্তিতে বলা হয়েছে, শিক্ষার্থীদের তথ্য ও সম্ভাব্য তালিকা ঢাকা শিক্ষা বোর্ডের ওয়েবসাইটে ([www.dhakaeducationboard.gov.bd](http://www.dhakaeducationboard.gov.bd/)) ২৯ মার্চ দেওয়া হবে। সম্ভাব্য তালিকা অনুসারে ১ এপ্রিল থেকে আগামী ৭ এপ্রিলের মধ্যে অনলাইনে ফরম পূরণ সম্পন্ন করতে হবে।

 বিজ্ঞান বিভাগের নিয়মিত পরীক্ষার্থীদের জন্য বোর্ড ফি এক হাজার ৫০৫ টাকা, কেন্দ্র ফি ৪৬৫ টাকাসহ এক হাজার ৯৭০ টাকা।

 ব্যবসায় শিক্ষা বিভাগের জন্য বোর্ড ফি এক হাজার ৪১৫ টাকা, কেন্দ্র ফি ৪৩৫ টাকাসহ এক হাজার ৮৫০ টাকা ফি নির্ধারণ করা হয়েছে।

 মানবিক বিভাগের জন্য বোর্ড ফি এক হাজার ৪১৫ টাকা, কেন্দ্র ফি ৪৩৫ টাকাসহ এক হাজার ৮৫০ টাকা ফি নির্ধারণ করা হয়েছে।

#

খায়ের/পরীক্ষিৎ/কামাল/আসমা/২০২১/১৬০০ ঘণ্টা

Handout Number : 1422

**Queen of the UK congratulates**

**Bangladeshis on the occasion of Golden Jubilee of Bangladesh**

Dhaka, 23 March :

Elizabeth II, Queen of the United Kingdom has congratulated Bangladesh and its people on the occasion of Golden Jubilee of the country’s independence. The full text of her congratulatory message is given bellow;

 “On the special occasion of your 50th Independence Day, I am delighted to convey to Your Excellency my congratulations, together with my best wishes to the people of Bangladesh. We share ties of friendship and affection, which remain the foundation of our partnership and are as important today as fifty years ago. After what has been a difficult year, I hope we may look forward to overcoming global health challenges and to better times in the future.”

#

Parikshit/Kamal/Rezzakul/Asma/2021/1230 hours

তথ্যবিবরণী নম্বর : ১৪২১

টেলিভিশনে স্ক্রল আকারে প্রচারের জন্য

**সকল ইলেকট্রনিক মিডিয়া**

ঢাকা, ৯ চৈত্র (২৩ মার্চ) :

 সরকারি-বেসরকারি টিভি চ্যানেলসহ সকল ইলেকট্রনিক মিডিয়ায় নিম্নোক্ত বিষয়টি স্ক্রল আকারে প্রচারের জন্য অনুরোধ করা হল :

 **মূলবার্তা :**

 স্বাধীনতার সুবর্ণজয়ন্তীতে সরকার ও জনগণকে অভিনন্দন জানিয়েছেন বৃটেনের রাণী এলিজাবেথ। অর্ধশতাব্দী ধরে অটুট দু'দেশের অংশীদারিত্ব বন্ধুত্ব ও সম্প্রীতির ভিত্তির ওপর রচিত বলে এক শুভেচ্ছা বার্তায় বর্ণনা করেন তিনি।

#

পরীক্ষিৎ/কামাল/জসীম/আসমা/২০২১/১২০০ ঘণ্টা

তথ্যবিবরণী নম্বর : ১৪২০

**মহান স্বাধীনতা ও জাতীয়  দিবসের জাতীয় কর্মসূচি**

ঢাকা, ৯ চৈত্র (২৩ মার্চ) :

 আগামী ২৬ মার্চ মহান স্বাধীনতা ও জাতীয় দিবস। দিবসটি যথাযোগ্য মর্যাদায় উদযাপনের লক্ষ্যে জাতীয় পর্যায়ে নানাবিধ কর্মসূচি গ্রহণ করা হয়েছে।

 এদিন ঢাকাসহ সারাদেশে প্রত্যুষে তোপধ্বনির মাধ্যমে দিবসটির সূচনা হবে। সূর্যোদয়ের সাথে সাথে সাভার জাতীয় স্মৃতিসৌধে পুষ্পস্তবক অর্পণ করে মহান মুক্তিযুদ্ধে শহিদ বীর মুক্তিযোদ্ধাদের প্রতি শ্রদ্ধা জানানো হবে।

 এ দিবসে সকল সরকারি, আধা-সরকারি, স্বায়ত্তশাসিত ও বেসরকারি ভবনে সূর্যোদয়ের সাথে সাথে জাতীয় পতাকা এবং ঢাকা শহরে সহজে দৃশ্যমান ভবনসমূহে জাতীয় পতাকা উত্তোলন করা হবে এবং গুরুত্বপূর্ণ ভবন ও স্থাপনাসমূহ আলোকসজ্জায় সজ্জিত করা হবে।

 ঢাকা ও দেশের বিভিন্ন শহরের প্রধান সড়ক ও সড়কদ্বীপসমূহ জাতীয় পতাকা ও অন্যান্য পতাকায় সজ্জিত করা হবে। ঢাকার বিভিন্ন গুরুত্বপূর্ণ স্থানে বিভিন্ন বাহিনীর বাদকদল বাদ্য বাজাবেন।

 দিবসটি উপলক্ষ্যে রাষ্ট্রপতি ও প্রধানমন্ত্রী বাণী প্রদান করবেন। দিবসের তাৎপর্য তুলে ধরে এদিন সংবাদপত্রসমূহ বিশেষ ক্রোড়পত্র প্রকাশ করবে। এ উপলক্ষ্যে ইলেকট্রনিক মিডিয়াসমূহ মাসব্যাপী মুক্তিযুদ্ধভিত্তিক বিভিন্ন অনুষ্ঠানমালা প্রচার করছে।

 বাংলাদেশ শিল্পকলা একাডেমি, বাংলা একাডেমি, জাতীয় জাদুঘর, মুক্তিযুদ্ধ জাদুঘর, বাংলাদেশ শিশু একাডেমিসহ বিভিন্ন সামাজিক ও সাংস্কৃতিক সংগঠন মুক্তিযুদ্ধভিত্তিক আলোচনা, সাংস্কৃতিক অনুষ্ঠান, শিশুদের চিত্রাঙ্কন, রচনা ও ক্রীড়া প্রতিযোগিতা,  মুক্তিযুদ্ধভিত্তিক প্রামাণ্যচিত্র এবং চলচ্চিত্র  প্রদর্শনের আয়োজন করবে।

 এছাড়া মহানগর, জেলা ও উপজেলায় বীর মুক্তিযোদ্ধা এবং শহিদ পরিবারের সদস্যদের সংবর্ধনা প্রদান করা হবে। বাংলাদেশ ডাক বিভাগ স্মারক ডাক টিকিট প্রকাশ করবে। ধর্মীয় প্রতিষ্ঠানসমূহে দেশের শান্তি, সমৃদ্ধি ও অগ্রগতি কামনা করে বিশেষ দোয়া ও উপাসনার আয়োজন করা হবে।

 দেশের সকল হাসপাতাল, জেলখানা, শিশু পরিবার, বৃদ্ধাশ্রম, ভবঘুরে প্রতিষ্ঠান ও শিশুদিবা যত্ন কেন্দ্রসমূহে উন্নতমানের খাবার পরিবেশন করা হবে।

 দেশের সকল শিশুপার্ক ও জাদুঘরসমূহ বিনা টিকিটে উন্মুক্ত রাখা হবে। চট্টগ্রাম, খুলনা, মংলা ও পায়রা বন্দর এবং ঢাকার সদরঘাট, নারায়ণগঞ্জের পাগলা, বরিশাল ও চাঁদপুর বিআইডব্লিউটিএ ঘাটে বাংলাদেশ নৌবাহিনী ও কোস্টগার্ডের জাহাজসমূহ দুপুর ২টা হতে ঐদিন সূর্যাস্ত পর্যন্ত জনসাধারণের পরিদর্শনের জন্য উন্মুক্ত রাখা হবে।

 জেলা ও উপজেলা পর্যায়ে এবং বিদেশে অবস্থিত বাংলাদেশ দূতাবাসেও দিবসের তাৎপর্য তুলে ধরে অনুরূপ কর্মসূচি পালন করবে।

#

মারুফ/পরীক্ষিৎ/কামাল/রেজ্জাকুল/আসমা/২০২১/১১২০ ঘণ্টা

তথ্যবিবরণী নম্বর : ১৪১৯

**গণহত্যা দিবসে জাতীয় কর্মসূচি**

ঢাকা, ৯ চৈত্র (২৩ মার্চ) :

 ২৫ মার্চ গণহত্যা দিবস পালনের লক্ষ্যে জাতীয় পর্যায়ে বিভিন্ন কর্মসূচি গ্রহণ করা হয়েছে। এ উপলক্ষ্যে আগামী ২৫ মার্চ রাত ৯টা থেকে ৯টা ১ মিনিট পর্যন্ত সারাদেশে প্রতীকী ‘ব্ল্যাক আউট’ পালন করা হবে। তবে কেপিআই এবং জরুরি স্থাপনাসমূহ এ কর্মসূচির আওতামুক্ত থাকবে।

 দিবসটি উপলক্ষ্যে রাষ্ট্রপতি ও প্রধানমন্ত্রী বাণী প্রদান করবেন। দিবসের তাৎপর্য তুলে ধরে এদিন সংবাদপত্রসমূহে বিশেষ ক্রোড়পত্র প্রকাশ করা হবে।

 এদিন  জাতীয় জাদুঘরে সকাল সাড়ে ১০ টায় গণহত্যা দিবস উপলক্ষ্যে আলোচনা সভা আয়োজন করা হয়েছে।  সারাদেশে গণহত্যা ও মুক্তিযুদ্ধ বিষয়ক গীতিনাট্য এবং সাংস্কৃতিক অনুষ্ঠানের আয়োজন করা হবে।

 এছাড়া স্কুল, কলেজ এবং মাদ্রাসাসহ সকল শিক্ষাপ্রতিষ্ঠানে বিশিষ্ট ব্যক্তি এবং বীর মুক্তিযোদ্ধাদের কন্ঠে ২৫ মার্চ গণহত্যার স্মৃতিচারণ ও আলোচনা সভা অনুষ্ঠিত হবে। ঢাকাসহ সকল সিটি কর্পোরেশনের মিনিপোলগুলোতে গণহত্যার ওপর দুর্লভ আলোকচিত্র ও প্রামাণ্যচিত্র প্রচার করা  হবে।

 ১৯৭১ সালের ২৫ মার্চ রাতে নিহতদের আত্মার মাগফেরাত কামনা করে এদিন বাদ জোহর দেশের সকল মসজিদে বিশেষ মোনাজাত এবং অন্যান্য উপাসনালয়গুলোতে সুবিধাজনক সময়ে প্রার্থনা করা হবে।

 জেলা ও উপজেলা পর্যায়ে এবং বিদেশে অবস্থিত বাংলাদেশ দূতাবাসেও দিবসের তাৎপর্য তুলে ধরে অনুরূপ কর্মসূচি পালন করা হবে।

#

মারুফ/পরীক্ষিৎ/কামাল/জুলফিকার/আসমা/২০২১/১১০০ ঘণ্টা

Handout Number : 1418

Gandhi Peace Prize for Bangabandhu

**Bangladesh expresses gratitude to India**

Dhaka, 23 March :

 The Government of Bangladesh acknowledges with deep gratitude the decision of the Government of India to confer the Gandhi Peace Prize 2020 to Bangabandhu Sheikh Mujibur Rahman, posthumously for the first time.

 It is an honour for Bangladesh and its people for the Father of the Nation to be bestowed with this prestigious award. The honour assumes special significance on the 50th year of Bangladesh’s independence when the country is on the verge of becoming a developing country, through political, economic and social transformation, the foundations of which were laid by Bangabandhu.

 The award is also a befitting tribute to the ever-deepening Bangladesh-India relations in a year when both countries are jointly celebrating the Golden Jubilee of Bangladesh’s Independence, 50 years of diplomatic relations and the birth centenary of Bangabandhu. As Bangladesh commemorates the legacy of Bangabandhu on his 100th birth anniversary, the award comes as a recognition of the life long struggle of this enduring leader to ensure the freedom, rights, aspirations and emancipation of his people and towards building a world free from hunger, poverty and exploitation. On the occasion, the people of Bangladesh pay homage to the two great leaders Bapuji and Bangabandhu, whose values and ideals remain even more relevant today for building a world of peace, free from oppression, injustice and deprivation.

#

Tohidul/Parikshit/Kamal/Asma/2021/1020 hours